8 POSĖDIS

# SPRENDIMAS

**DĖL KAUNO RAJONO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS SUDARYMO IR JOS NUOSTATŲ PATVIRTINIMO**

2016 m. rugsėjo 29 d. Nr. TS-309

Kaunas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 4 dalimi, Lietuvos Respublikos civilinio kodekso 2.101 straipsnio 1, 4 dalimis, Neveiksnių asmenų būklės peržiūrėjimo komisijų pavyzdiniais nuostatais, patvirtintais Lietuvos Respublikos Vyriausybės 2015 m. spalio 26 d. nutarimu Nr. 1123 ,,Dėl Neveiksnių asmenų būklės peržiūrėjimo komisijų pavyzdinių nuostatų patvirtinimo“, bei atsižvelgdama į Kauno rajono savivaldybės mero 2016 m. rugsėjo 15 d. potvarkį Nr. MP-33 „Dėl Kauno rajono savivaldybės neveiksnių asmenų būklės peržiūrėjimo komisijos pirmininko kandidatūros“ Kauno rajono savivaldybės taryba n u s p r e n d ž i a:

1. Sudaryti Kauno rajono savivaldybės neveiksnių asmenų būklės peržiūrėjimo komisiją (toliau – Komisija):

Margarita Venslovienė, Kauno rajono savivaldybės administracijos Socialinės paramos skyriaus vedėja (Komisijos pirmininkė);

Aušra Alkovikienė, VšĮ Pakaunės pirminės sveikatos priežiūros centro gydytoja psichiatrė;

Nijolė Orentaitė, Lietuvos žmogaus teisių gynimo asociacijos komiteto narė;

Andželika Petraitienė, SBĮ Kauno rajono socialinių paslaugų centro direktoriaus pavaduotoja;

Rasa Zymonienė, Kauno rajono savivaldybės administracijos Teisės skyriaus vyriausioji specialistė.

2. Pavesti Savivaldybės administracijos direktoriui paskirti Komisijos sekretorių.

3. Patvirtinti Kauno rajono savivaldybės neveiksnių asmenų būklės peržiūrėjimo komisijos nuostatus (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Valerijus Makūnas

PATVIRTINTA

Kauno rajono savivaldybės tarybos

2016 m. rugsėjo 29 d. sprendimu Nr. TS-309

**KAUNO RAJONO SAVIVALDYBĖS Neveiksnių asmenų būklĖs peržiūrėjimo komisijOS nuostatai**

**I. BENDROSIOS NUOSTATOS**

1. Kauno rajono savivaldybės neveiksnių asmenų būklės peržiūrėjimo komisijos nuostatai (toliau – Nuostatai) nustato Neveiksnių asmenų būklės peržiūrėjimo komisijos (toliau – Komisija) uždavinį ir funkcijas, Komisijos teises, Komisijos sudėtį ir darbo organizavimo tvarką.
2. Komisija savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos civilinio proceso kodeksu, Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymu, Lietuvos Respublikos pacientų teisių ir žalos sveikatai atlyginimo įstatymu, Lietuvos Respublikos Vyriausybės nutarimais, Sveikatos apsaugos ministro įsakymais, Savivaldybės tarybos sprendimais, Savivaldybės administracijos direktoriaus įsakymais ir šiais Nuostatais.

**II. KOMISIJOS UŽDAVINYS IR FUNKCIJOS**

1. Pagrindinis Komisijos uždavinys – peržiūrėti neveiksnaus tam tikroje srityje asmens būklę ir priimti sprendimą dėl tikslingumo kreiptis į teismą dėl teismo sprendimo, kuriuo asmuo pripažintas neveiksniu tam tikroje srityje, peržiūrėjimo.
2. Komisijos funkcijos:
   1. savo iniciatyva peržiūrėti neveiksnaus asmens būklę, jeigu per vienus metus nuo teismo sprendimo pripažinti asmenį neveiksniu tam tikroje srityje įsiteisėjimo dienos Lietuvos Respublikos civilinio kodekso 2.10 straipsnio 4 dalyje nurodyti asmenys arba neveiksniu tam tikroje srityje pripažintas asmuo nesikreipia dėl teismo priimto sprendimo pripažinti asmenį neveiksniu tam tikroje srityje panaikinimo;
   2. kreiptis į sprendimą pripažinti asmenį neveiksniu tam tikroje srityje priėmusį teismą dėl teismo sprendimo, kuriuo asmuo pripažintas neveiksniu tam tikroje srityje, peržiūrėjimo.

**III. KOMISIJOS TEISĖS**

1. Komisija, atlikdama jai pavestas funkcijas, turi teisę:
   1. gauti informaciją ir dokumentus, reikalingus Komisijai nustatytoms funkcijoms atlikti, iš valstybės ir savivaldybių institucijų ir įstaigų, nevyriausybinių organizacijų, kitų fizinių ir juridinių asmenų Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymo, Lietuvos Respublikos pacientų teisių ir žalos sveikatai atlyginimo įstatymo ir Sveikatos apsaugos ministro įsakymų nustatyta tvarka;
   2. pasitelkti valstybės institucijų ir įstaigų atitinkamų sričių specialistus Komisijos kompetencijai priskirtiems klausimams nagrinėti.

**IV. KOMISIJOS SUDĖTIS IR DARBO ORGANIZAVIMAS**

1. Komisija sudaroma iš 5 atstovų:
   1. savivaldybės globos ir rūpybos institucijos darbuotojo;
   2. gydytojo psichiatro, kuris turi licenciją verstis medicinos praktika pagal gydytojo psichiatro profesinę kvalifikaciją ir ja verčiasi;
   3. žmogaus teisių apsaugos srityje veikiančios nevyriausybinės organizacijos atstovo;
   4. aukštąjį universitetinį teisinį išsilavinimą turinčio asmens;
   5. socialinio darbuotojo.
2. Komisiją sudaro ir jos pirmininką iš Komisijos narių skiria Savivaldybės taryba.
3. Komisijos pirmininkas:
   1. organizuoja Komisijos darbą ir atsako už jos veiklą;
   2. pirmininkauja Komisijos posėdžiams.
4. Komisijos sekretoriaus funkcijas atlieka Savivaldybės administracijos direktoriaus paskirtas Savivaldybės administracijos darbuotojas (toliau – Komisijos sekretorius). Komisijos darbą techniškai aptarnauja ir patalpas Komisijai suteikia Savivaldybės administracija.
5. Komisijos nariai ir Komisijos sekretorius, pradėdami darbą Komisijoje, privalo pasirašyti nustatytos formos Konfidencialumo ir nešališkumo pasižadėjimą (priedas). Už konfidencialios informacijos atskleidimą ar privačių interesų nuostatų pažeidimus Komisijos nariai ir Komisijos sekretorius atsako teisės aktų nustatyta tvarka.
6. Komisijos posėdžiai laikomi teisėtais, jeigu juose dalyvauja 3 Komisijos nariai – Komisijos pirmininkas ir ne mažiau 2 nariai.
7. Savivaldybės administracija užtikrina Neveiksnių ir ribotai veiksnių asmenų registro (toliau – Registras) duomenų apie Kauno rajono savivaldybėje gyvenančius asmenis, kurie įsiteisėjusiais teismo sprendimais pripažinti neveiksniais tam tikroje srityje, reikalingų Komisijai nustatytoms funkcijoms atlikti, pateikimą Komisijai.
8. Jeigu per vienus metus nuo teismo sprendimo pripažinti asmenį neveiksniu tam tikroje srityje įsiteisėjimo dienos Lietuvos Respublikos civilinio kodekso 2.10 straipsnio 4 nurodyti asmenys arba neveiksniu tam tikroje srityje pripažintas asmuo nesikreipia dėl teismo priimto sprendimo pripažinti asmenį neveiksniu tam tikroje srityje panaikinimo, tai yra, Komisijai Lietuvos Respublikos civilinio proceso kodekso 469 straipsnio 1 dalyje nustatyta tvarka teismas nepraneša apie pareiškimo priėmimą, Komisija inicijuoja asmens, teismo sprendimu pripažinto neveiksniu tam tikroje srityje, būklės peržiūrėjimą. Komisija pirmiausiai inicijuoja būklės peržiūrėjimą tų asmenų, dėl kurių teismo sprendimai pripažinti asmenį neveiksniu tam tikroje srityje įsiteisėję anksčiausiai.
9. Esant Nuostatų 13 punkte nurodytoms aplinkybėms, Komisijos pirmininkas:
   1. kreipiasi į asmens sveikatos priežiūros įstaigą, teikiančią pirmines ambulatorines asmens sveikatos priežiūros paslaugas, ir (ar) psichikos sveikatos centrą, prie kurių prisirašęs asmuo, teismo sprendimu pripažintas neveiksniu tam tikroje srityje, prašydamas pateikti sveikatos apsaugos ministro nustatytos formos asmens sveikatos būklės aprašymą (medicinos dokumentų išrašą), kuriame turi būti nurodyti ir asmens, teismo sprendimu pripažinto neveiksniu tam tikroje srityje, sveikatos būklės pokyčiai per vienus metus nuo teismo sprendimo pripažinti asmenį neveiksniu tam tikroje srityje įsiteisėjimo dienos;
   2. kreipiasi į SBĮ Kauno rajono socialinių paslaugų centrą, prašydamas pateikti informaciją apie teismo sprendimu pripažinto neveiksniu tam tikroje srityje asmens:
      1. kasdienio funkcionavimo pakitimus, įvykusius per vienus metus nuo teismo sprendimo pripažinti asmenį neveiksniu tam tikroje srityje įsiteisėjimo dienos;
      2. gebėjimą savarankiškai ar naudojantis pagalba priimti kasdienius sprendimus konkrečiose srityse.
10. Komisijos pirmininkas organizuoja Komisijos posėdį ne vėliau kaip per 20 darbo dienų nuo visų dokumentų, nurodytų Nuostatų 14 punkte, gavimo. Apie Komisijos posėdį Komisijos sekretorius Komisijos narius informuoja registruotu paštu ir (ar) elektroniniu paštu ne vėliau kaip prieš 10 darbo dienų iki Komisijos posėdžio. Komisijos nariams su pranešimu apie Komisijos posėdį pateikiama ir Nuostatų 14 punkte nurodytų dokumentų kopijos ir informacija.
11. Apie Komisijos posėdžio datą, laiką ir vietą Komisijos sekretorius ne vėliau kaip prieš 10 darbo dienų iki Komisijos posėdžio registruotu paštu informuoja asmenį, teismo sprendimu pripažintą neveiksniu tam tikroje srityje, jo globėją, prireikus ir kitas įstaigas ar institucijas (asmenis), kurių dalyvavimo reikėtų Komisijos sprendimui priimti. Kokių įstaigų ar institucijų atstovus kviesti į posėdį nurodo Komisijos pirmininkas.
12. Sprendimas Komisijos posėdyje priimamas Komisijai vertinant asmens, teismo sprendimu pripažinto neveiksniu tam tikroje srityje, būklės pakitimus per metus nuo teismo sprendimo įsiteisėjimo dienos ir išklausius asmens, teismo sprendimu pripažinto neveiksniu tam tikroje srityje, ir (ar) jo globėjo nuomonę, išskyrus tuos atvejus, kai Komisija padaro išvadą, kad asmens, teismo sprendimu pripažinto neveiksniu tam tikroje srityje, nuomonės apie jo būklę neįmanoma išklausyti.
13. Komisija priima vieną iš šių sprendimų:
    1. kreiptis į sprendimą pripažinti asmenį neveiksniu tam tikroje srityje priėmusį teismą dėl teismo sprendimo, kuriuo asmuo pripažintas neveiksniu tam tikroje srityje, peržiūrėjimo;
    2. nesikreipti į sprendimą pripažinti asmenį neveiksniu tam tikroje srityje priėmusį teismą dėl teismo sprendimo, kuriuo asmuo pripažintas neveiksniu tam tikroje srityje, peržiūrėjimo.
14. Jeigu 2 iš Komisijos posėdyje dalyvaujančių narių nusprendžia, kad tikslinga kreiptis į sprendimą pripažinti asmenį neveiksniu tam tikroje srityje priėmusį teismą dėl teismo sprendimo peržiūrėjimo, laikoma, kad priimtas Komisijos sprendimas kreiptis į teismą.
15. Komisijos sprendimai įforminami Komisijos posėdžio protokolu (toliau – Protokolas). Protokolas surašomas ir pasirašomas ne vėliau kaip per 5 darbo dienas po Komisijos posėdžio. Protokolą pasirašo Komisijos pirmininkas ir Komisijos sekretorius. Protokolo kopijas ne vėliau kaip per 2 darbo dienas nuo Protokolo pasirašymo Komisijos sekretorius išsiunčia asmeniui, teismo sprendimu pripažintam neveiksniu tam tikroje srityje, kurio būklės pakitimai Komisijos posėdyje buvo svarstomi, ir jo globėjui.
16. Jeigu priimamas Nuostatų 18.1 papunktyje nurodytas sprendimas, Komisija per 15 darbo dienų nuo Komisijos sprendimo priėmimo kreipiasi į sprendimą pripažinti asmenį neveiksniu tam tikroje srityje priėmusį teismą dėl teismo sprendimo, kuriuo asmuo pripažintas neveiksniu tam tikroje srityje, peržiūrėjimo Lietuvos Respublikos civilinio proceso kodekso nustatyta tvarka.

**V. BAIGIAMOSIOS NUOSTATOS**

1. Komisija informaciją apie Komisijos posėdį ir Komisijos priimtus sprendimus asmeniui, teismo sprendimu pripažintam neveiksniu tam tikroje srityje, ir jo globėjui siunčia Lietuvos Respublikos gyventojų registre nurodytais arba kitais asmens, teismo sprendimu pripažinto neveiksniu tam tikroje srityje, ar jo globėjo nurodytais adresais.
2. Komisijos protokolai ir kiti veiklos dokumentai saugomi Savivaldybės socialinės paramos skyriuje Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno rajono savivaldybės neveiksnių

asmenų būklės peržiūrėjimo komisijos

nuostatų

priedas

**KAUNO RAJONO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS NARIO / KOMISIJOS SEKRETORIAUS**

**KONFIDENCIALUMO IR NEŠALIŠKUMO PASIŽADĖJIMAS**

\_\_\_\_\_\_\_\_\_\_\_\_\_\_

(data)

Kaunas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

Būdamas Kauno rajono savivaldybės Neveiksnių asmenų būklės peržiūrėjimo komisijos (toliau – Komisija) narys / Komisijos sekretorius:

1. Pasižadu:

1.1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, dalyvaujant Komisijos veikloje ir nagrinėjant Kauno rajono savivaldybei ar Komisijai pateiktus dokumentus dėl neveiksnių asmenų būklės peržiūrėjimo;

1.2. man patikėtus dokumentus, kuriuose yra konfidenciali informacija, saugoti, kad tretieji asmenys neturėtų galimybės su jais susipažinti ar pasinaudoti.

2. Man išaiškinta, kad konfidencialią informaciją sudaro:

2.1. teismų sprendimai (nutartys) pripažinti asmenį neveiksniu tam tikroje srityje ir kiti su asmeniu susiję dokumentai;

2.2. duomenys apie asmenį, pripažintą neveiksniu tam tikroje srityje, gauti iš Lietuvos Respublikos informacinių sistemų;

2.3. Komisijos posėdžių protokolai, sprendimai ir kiti Komisijoje svarstyti dokumentai;

2.4. kita informacija, susijusi su neveiksnių asmenų būklės nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.

3. Įsipareigoju, paaiškėjus, kad asmuo, teismo sprendimu pripažintas neveiksniu tam tikroje srityje, susijęs su manimi artimos giminystės ar svainystės ryšiais, pranešti Komisijos pirmininkui ir nusišalinti.

4. Man išaiškinta, kad asmenys, susiję su manimi artimos giminystės ar svainystės ryšiais, yra: tėvai, įtėviai, broliai, seserys ir jų vaikai, seneliai, sutuoktiniai, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai.

5. Esu perspėtas (-a), kad pažeidęs (-usi) šį pasižadėjimą, atsakysiu teisės aktų nustatyta tvarka.

Komisijos narys / Komisijos sekretorius ––––––––– \_\_\_\_\_\_\_\_\_\_\_\_\_\_\_\_\_\_\_ (parašas) (vardas ir pavardė)

**KAUNO RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

**SAVIVALDYBĖS TARYBOS SPRENDIMO „DĖL KAUNO RAJONO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS SUDARYMO IR JOS NUOSTATŲ TVIRTINIMO“ PROJEKTO**

**AIŠKINAMASIS RAŠTAS**

2016 m. rugsėjo 9 d.

Kaunas

**1. Sprendimo projekto rengimą paskatinusios priežastys, tikslai.**

Lietuvos Respublikos civilinio kodekso 2.10¹ straipsnio 1 dalyje nustatyta, kad kiekvienoje savivaldybėje turi būti sudaryta nepriklausoma Neveiksnių asmenų būklės peržiūrėjimo komisija (toliau – komisija), kuri peržiūri neveiksnaus tam tikroje srityje asmens būklę ir priima sprendimą dėl tikslingumo kreiptis į teismą dėl teismo sprendimo, kuriuo asmuo pripažintas neveiksniu tam tikroje srityje, peržiūrėjimo.

Sprendimo projekto tikslas – sudaryti Kauno rajono savivaldybės neveiksnių asmenų būklės peržiūrėjimo komisiją (toliau – Komisija) ir patvirtinti jos nuostatus.

**2. Teisinis reglamentavimas (kaip šiuo metu reglamentuojami sprendimo projekte aptariami klausimai).**

Lietuvos Respublikos vietos savivaldos įstatymo 16 straipsnio 2 dalies 6 punkte nurodyta, kad savivaldybės tarybos išimtinė kompetencija yra savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas, Lietuvos Respublikos civilinio kodekso 2.10¹ straipsnio 4 dalyje nurodyta, kad komisija sudaroma savivaldybės tarybos sprendimu. Neveiksnių asmenų būklės peržiūrėjimo komisijų pavyzdiniuose nuostatuose, patvirtintuose Lietuvos Respublikos Vyriausybės 2015 metų spalio 26 d. nutarimu Nr. 1123 ,,Dėl Neveiksnių asmenų būklės peržiūrėjimo komisijų pavyzdinių nuostatų patvirtinimo“ (toliau – nuostatai), numatyta iš kokių atstovų turi būti sudaryta komisija.

**3. Galimi sprendimo priėmimo padariniai (teigiami ir (ar) neigiami).**

Kauno rajono savivaldybėje veiks komisija, kurios pagrindinis uždavinys bus peržiūrėti neveiksnaus tam tikroje srityje asmens būklę ir priimti sprendimą dėl tikslingumo kreiptis į teismą dėl teismo sprendimo, kuriuo asmuo pripažintas neveiksniu tam tikroje srityje, peržiūrėjimo.

Neigiamų padarinių nenumatyta.

**4. Keičiamo ar pripažįstamo netekusiu galios Savivaldybės tarybos sprendimo pakeitimų sąrašas.**

Nėra.

**5. Lėšos sprendimui įgyvendinti, jų šaltiniai.**

Nuo 2017 metų šiam tikslui bus skiriamos specialiosios tikslinės dotacijos savivaldybių biudžetams iš Lietuvos Respublikos valstybės biudžeto. Kauno rajono savivaldybei 2017 m. skirta 4,2 tūkst. Eur.

**6. Būtinumas skelbti sprendimą Teisės aktų ir kituose registruose. Viešinimas.**

Būtina skelbti teisės aktų registre ir viešinti Savivaldybės interneto svetainėje.

**7. Antikorupcinis vertinimas.**

Sprendimo projekto antikorupcinis vertinimas neatliekamas.

**8. Numatomo teisinio reguliavimo poveikio vertinimo rezultatai.**

Nėra.

**9. Kiti, sprendimo iniciatorių nuomone, reikalingi pagrindimai ir paaiškinimai.**

Nėra.

**10. Sprendimo projekto rengėjai. Asmuo, atsakingas už sprendimo įvykdymą.**

Sprendimo projektą rengė Kauno rajono savivaldybės administracijos Socialinės paramos skyriaus vedėja Margarita Venslovienė ir vedėjo pavaduotoja Rima Jusienė. Už sprendimo vykdymą atsakinga Kauno rajono savivaldybės administracijos Socialinės paramos skyriaus vedėja

Socialinės paramos skyriaus vedėja Margarita Venslovienė